
16 DR 31.10.2012 

 
Menteri Belia dan Sukan [Dato’ Sri Ahmad Shabery Cheek]: Tuan Yang di-

Pertua, pertamanya saya ingin mengucapkan terima kasih kepada Yang Berhormat Hulu 
Rajang di atas soalan yang dikemukakan. Perlu saya maklumkan bahawa proses untuk 
melahirkan lebih ramai ahli sukan negara kita bukan sahaja bergantung kepada program 
yang dilaksanakan oleh Kementerian Belia dan Sukan sahaja. Namun, ia merangkumi 
peranan yang dimainkan oleh Kementerian Pelajaran Malaysia dan Kementerian Pengajian 
Tinggi. 

Dalam konteks negeri Sarawak, kita patut berbangga bahawa Sarawak dari segi 
sejarahnya melahirkan ramai atlet-atlet yang terpuji seperti Sapok Biki, Watson Nyambek, 
Azlan Iskandar dan sebagainya. Sekarang ini yang berada dalam peringkat di bawah MSN, 
kita mempunyai ramai lagi yang mendapat latihan di bawah program Majlis Sukan Negara. 
Ini termasuk Pandelela Rinong, Rayyan Midson dan Tracy Vivian. Kebanyakan dalam 
bidang akuatik dan terjun. Jaqualine C. Jore dalam bidang tenpin bowling dan beberapa 
orang lagi. Jadi, ini kita menggambarkan bahawa Sarawak sememangnya tidak kurang 
jumlah ahli-ahli sukan yang boleh kita banggakan untuk negara. 

Sebenarnya proses untuk mencari bakat ini sudah bermula sekian lama. Kalau kita 
kata macam mana Watson Nyambek dan sebagainya itu, ada sejarahnya tersendiri. Akan 
tetapi kita telah memulakan satu program yang dinamakan Program Pembangunan Bakat 
Peringkat Awalan ataupun multilateral sama dengan Talent Identification Program (TIP) 
yang dibuat di bawah Institut Sukan Negara (ISN). Di mana dalam program ini kita telah 
menguji bakat lebih kira-kira 200,000 anak-anak muda di seluruh negara. Di Sarawak 
sahaja, program ini, uji bakat telah dibuat di kalangan 21,640 orang peserta. Daripada 
21,640 orang peserta ini, 800 bakat baru telah dikenal pasti. Jadi, program sudah ada dan 
sebanyak 20 buah sekolah rendah di negeri Sarawak telah diwujudkan program-program 
yang seperti ini.  

Mengenai sekolah sukan, kita tahu bahawa di Sarawak ada sekolah sukan negeri 
iaitu di Tambuan Jaya. Penglibatan Kementerian Belia dan Sukan adalah berterusan untuk 
membantunya. Kita perlu tahu bahawa sekolah sukan adalah di bawah Kementerian 
Pelajaran Malaysia. Terima kasih.  

Datuk Billy Abit Joo [Hulu Rajang]: Terima kasih atas jawapan Yang Berhormat 
Menteri tadi. Saya yakin dengan program yang dirancang, kita akan bertambah cemerlang 
dalam bidang sukan, khasnya di Sarawak. Soalan tambahan saya ialah adakah pihak 
kementerian mengenal pasti jenis sukan di mana kita orang Asian dapat bertanding dengan 
lebih adil lagi dengan orang Barat yang lebih besar dan tinggi. Misalnya, seperti sukan 
menembak. Apakah langkah yang telah diambil untuk mempopularkan sukan-sukan jika 
dikenal pasti di kalangan masyarakat kita because, we are small. Very difficult to compete 
with the Europeans. Sekian. 

Dato’ Sri Ahmad Shabery Cheek: Sebenarnya perkara ini sudah pun lama 
difikirkan. Terdapat banyak sukan-sukan yang kita kenal pasti bahawa kita boleh maju dan 
kita boleh bertanding. Misalnya, yang disebutkan tadi acara terjun. Misalnya, sukan yang 
ternyata, Sarawak itu sendiri sudah menunjukkan kecemerlangan yang luar biasa. 

■1130 

Oleh sebab itulah kita sendiri kalau dilihat di Sarawak itu sudah terbina Pusat 
Kecemerlangan Akuatik yang merupakan satu kemudahan. Bidang itu sahaja kira yang 
terbaik selain daripada Bukit Jalil itu yang terbaik di Sarawak sahaja. Ada banyak lagi, kita 
tahu kita ada badminton, gimnastik, menembak, seperti mana yang diberitahu tadi. Kita 
tahu bahawa ianya adalah merupakan sukan-sukan yang boleh kita majukan. Oleh sebab 
itu dalam Program Road to Rio yang kita bina sekarang ini iaitu persiapan untuk sukan 
Olimpik yang akan datang, kita juga membuat pendekatan bukan sahaja untuk empat tahun 
tetapi lapan tahun iaitu termasuk Olimpik tahun 2020. Kita mengenal pasti setakat ini 11 
jenis sukan yang boleh kita ketengahkan sehingga Malaysia boleh bertanding di peringkat 
sukan Olimpik dan ada beberapa sukan lagi yang akan dimasukkan dalam program ini. 
Jadi, saya rasa perkara ini kita sedari bahawa untuk negara kita yang bersaiz begini kita 
boleh bersaing dalam bidang tertentu. 

Akan tetapi, sebenarnya kalau kita lihat Korea dan Jepun pun saiz mereka tidak 
besar sangat tetapi mereka boleh menandingi negara-negara barat termasuk dalam bola 
sepak. Pendekatan yang digunakan oleh Sepanyol di mana konsep Tiki-taka yang 
dikatakan dalam pendekatan bola sepak mereka itu.  



Menteri Belia dan Sukan [Dato' Sri Ahmad Shabery Cheek]: Tuan Yang di-. Pertua, pertamanya saya ingin mengucapkan terima kasih kepada Yang Berhormat Hulu Rajang di atas soalan yang dikemukakan. Perlu saya maklumkan bahawa proses untuk melahirkan lebih ramai ahli sukan negara kita bukan sahaja bergantung kepada program yang dilaksanakan oleh Kementerian Belia dan Sukan sahaja. Namun, ia merangkumi peranan yang dimainkan oleh Kementerian Pelajaran Malaysia dan Kementerian Pengajian Tinggi. Dalam konteks negeri Sarawak, kita patut berbangga bahawa Sarawak dari segi sejarahnya melahirkan ramai atlet-atlet yang terpuji seperti Sapok Biki, Watson Nyambek, Azlan Iskandar dan sebagainya. Sekarang ini yang berada dalam peringkat di bawah MSN, kita mempunyai ramai lagi yang mendapat latihan di bawah program Majlis Sukan Negara. Ini termasuk Pandelela Rinong, Rayyan Midson dan Tracy Vivian. Kebanyakan dalam bidang akuatik dan terjun. Jaqualine C. Jore dalam bidang tenpin bowling dan beberapa orang lagi. Jadi, ini kita menggambarkan bahawa Sarawak sememangnya tidak kurang jumlah ahli-ahli sukan yang boleh kita banggakan untuk negara. Sebenarnya proses untuk mencari bakat ini sudah bermula sekian lama. Kalau kita kata macam mana Watson Nyambek dan sebagainya itu, ada sejarahnya tersendiri. Akan tetapi kita telah memulakan satu program yang dinamakan Program Pembangunan Bakat Peringkat Awalan ataupun multilateral sama dengan Talent Identification Program (TIP) yang dibuat di bawah Institut Sukan Negara (ISN). Di mana dalam program ini kita telah menguji bakat lebih kira-kira 200,000 anak-anak muda di seluruh negara. Di Sarawak sahaja, program ini, uji bakat telah dibuat di kalangan 21,640 orang peserta. Daripada 21,640 orang peserta ini, 800 bakat baru telah dikenal pasti. Jadi, program sudah ada dan sebanyak 20 buah sekolah rendah di negeri Sarawak telah diwujudkan program-program yang seperti ini. Mengenai sekolah sukan, kita tahu bahawa di Sarawak ada sekolah sukan negeri iaitu di Tambuan Jaya. Penglibatan Kementerian Belia dan Sukan adalah berterusan untuk membantunya. Kita perlu tahu bahawa sekolah sukan adalah di bawah Kementerian Pelajaran Malaysia. Terima kasih. Datuk Billy Abit Joo [Hulu Rajang]: Terima kasih atas jawapan Yang Berhormat Menteri tadi. Saya yakin dengan program yang dirancang, kita akan bertambah cemerlang dalam bidang sukan, khasnya di Sarawak. Soalan tambahan saya ialah adakah pihak kementerian mengenal pasti jenis sukan di mana kita orang Asian dapat bertanding dengan lebih adil lagi dengan orang Barat yang lebih besar dan tinggi. Misalnya, seperti sukan menembak. Apakah langkah yang telah diambil untuk mempopularkan sukan-sukan jika dikenal pasti di kalangan masyarakat kita because, we are small. Very difficult to compete with the Europeans. Sekian. Dato' Sri Ahmad Shabery Cheek: Sebenarnya perkara ini sudah pun lama difikirkan. Terdapat banyak sukan-sukan yang kita kenal pasti bahawa kita boleh maju dan kita boleh bertanding. Misalnya, yang disebutkan tadi acara terjun. Misalnya, sukan yang ternyata, Sarawak itu sendiri sudah menunjukkan kecemerlangan yang luar biasa. #1130. Oleh sebab itulah kita sendiri kalau dilihat di Sarawak itu sudah terbina Pusat Kecemerlangan Akuatik yang merupakan satu kemudahan. Bidang itu sahaja kira yang terbaik selain daripada Bukit Jalil itu yang terbaik di Sarawak sahaja. Ada banyak lagi, kita tahu kita ada badminton, gimnastik, menembak, seperti mana yang diberitahu tadi. Kita tahu bahawa ianya adalah merupakan sukan-sukan yang boleh kita majukan. Oleh sebab itu dalam Program Road to Rio yang kita bina sekarang ini iaitu persiapan untuk sukan Olimpik yang akan datang, kita juga membuat pendekatan bukan sahaja untuk empat tahun tetapi lapan tahun iaitu termasuk Olimpik tahun 2020. Kita mengenal pasti setakat ini 11 jenis sukan yang boleh kita ketengahkan sehingga Malaysia boleh bertanding di peringkat sukan Olimpik dan ada beberapa sukan lagi yang akan dimasukkan dalam program ini. Jadi, saya rasa perkara ini kita sedari bahawa untuk negara kita yang bersaiz begini kita boleh bersaing dalam bidang tertentu. Akan tetapi, sebenarnya kalau kita lihat Korea dan Jepun pun saiz mereka tidak besar sangat tetapi mereka boleh menandingi negara-negara barat termasuk dalam bola sepak. Pendekatan yang digunakan oleh Sepanyol di mana konsep Tiki-taka yang dikatakan dalam pendekatan bola sepak mereka itu.